section_heading: Životopis i djela
paragraph_text: Ujedno i vrstan slikar portreta (Mletački dužd Leonardo Loredani, 1502.; Venecijanac) i alegorija (Kršćanska alegorija, Bakanal bogova, 1514.; Mlada žena pred ogledalom, 1515. i dr.). Stvorio je idealizirani tip Madone (Madonna degli alberetti, 1487.) koji se u različitim inačicama održavao u venecijanskom slikarstvu. Osobito značenje imaju njegovi prikazi krajolika kao element koji dobiva izrazitu funkciju u cjelini slike (Preobraženje na gori, Sveti Franjo u ekstazi).